b'\n_START_ARTICLE_\nTomislav I\xc5\xa1ek\n_START_PARAGRAPH_\nTomislav I\xc5\xa1ek (Kastav, Rijeka, 1937.) je bosanskohercegova\xc4\x8dki povjesni\xc4\x8dar._NEWLINE_Ro\xc4\x91en je u Kastvu kod Rijeke 1937. godine. Ve\xc4\x87i dio \xc5\xa1kolovanja obavio je u Sarajevu. U Sarajevu je maturirao na gimnaziji 1956. godine. Diplomirao je povijest na Filozofskom fakultetu 1960. godine. Na istom je fakulttu 1976. doktorirao na djelatnosti HSS-a u BiH do uvo\xc4\x91enja \xc5\xa1estosije\xc4\x8danjske diktature. Na Filozofskom fakultetu u Beogradu magistrirao je 1967. godine. U Parizu je boravio 1970. i 1971. kao stipendist francuske vlade na znanstvenom usavr\xc5\xa1avanju. Suradnja s francuskim sveu\xc4\x8dili\xc5\xa1tima nastavila se i poslije, kad je bio \xc4\x8dlan komisija za obranu magisterija i doktorata na Sorbonni._NEWLINE_Zaposlio se na Institutu za povijest u Sarajevu (Institut za historiju). Bavio se povije\xc5\xa1\xc4\x87u Bosne i Hercegovine u 20. stolje\xc4\x87u. Najdugovje\xc4\x8dniji je djelatnik Institutu za povijest u Sarajevu. U njemu je radio cijeli svoj radni vijek, od 1961. do 2004. godine. Od 1989. bio je znanstveni savjetnik, a od 1997. do 1998. bio je v.d. direktora Instituta. Od 1996. predavao je kao redovni profesor na Filozofskom fakultetu u Tuzli.'